als_Latn dik_Latn sag_Latn
Tërhiqet Vjosa, 200 banesa ende nën ujë
Vlorë- Banorët që jetojnë buzë lumenjve në Vlorë vazhdojnë të jenë të rrezikuar nga përmbytjet, edhe pse situata këtë të martë paraqitet më e qetë, pasi reshjet e shiut kanë pushuar. Niveli i lumit të Vjosës ka rënë, por Ura e Mifolit në Vlorë vijon të jetë ende e bllokuar dhe rreth 200 shtëpi dhe qindra hektarë tokë bujqësore në Novoselë, vijojnë të jenë ende nën ujë.
Sot shënohet dita e tretë e përmbytjeve që u shkaktuan si pasojë e motit të keq dhe daljes nga shtrati të lumenjve. Mbi 300 familje janë evakuuar nga shtëpitë e tyre gjatë këtyre ditëve, ndërsa një pjesë e madhe janë larguar për t’u strehuar tek të afërmit e tyre.
Në disa nga fshatrat e komunës Novoselë mungon energjia elektrike si pasojë e dëmeve të shkaktuara nga përmbytjet. Shtabi i Emergjencave, forca të policisë dhe ushtrisë, si dhe drejtues të pushtetit vendor, ndodhen sërish në terren në ndihmë të banorëve të përmbytur, për t’u siguruar atyre ushqime.
Dëmet materiale, kryesisht ato në blegtori dhe kulturat bujqësore, janë të jashtëzakonshme. Ende nuk ka një bilanc zyrtar, por të dhënat paraprake flasin për dëme të konsiderueshme në këtë sektor, ku mijëra hektarë tokë u vunë nën pushtetin e ujit.
Pavarësisht se niveli i ujërave të Semanit dhe Vjosës është ulur, rreziku është ende i hapur dhe një prurje e dytë e fortë pritet në ditët në vijim, ku sipas parashikimeve reshjet intensive të shiut do të vijojnë deri më 4 shkurt.
Fier- Rreth 300 banesa dhe 5 mijë hektarë tokë ndodhen ende në pushtetin e ujërave të Vjosës, në rrethin e Fierit. 120 familje rezultojnë se janë evakuuar në fshatrat Ferras, Shtyllas, Cerven, Darezesë dhe Karcisht gjatë këtyre ditëve. Në zonat e përmbytura lëvizja është e mundur vetëm me barka të vogla.
Shtabi i Emergjencave ndodhet në terren, ndërsa pushimi i reshjeve dhe përmirësimi i kohës pritet të ndikojnë për përmirësimin e situatës. Kryeministri Edi Rama dhe ministri i Bujqësisë, theksuan dje se pasi të bëhen bilancet e dëmeve të shkaktuara nga përmbytjet, të gjithë të dëmtuarit do të dëmshpërblehen. /Shekulli
- Disa këshilla se si duhet vepruar nëse përjetoni infarkt!
- Burri therr bashkëshorten në Bogovinjë të Tetovës
- Zoran Zaev: Do të plasin të gjitha bombat shqiptare! (VIDEO)
- Sot "shpërthen bomba” e 13-të e Zoran Zaevit
- Kosovari ia pa hajrin El Clasicos, ja sa para vendosi për fitoren e Barcelonës (FOTO)
- Mitrevski: Tani është e qartë që Mijallkov nuk është ndërruar rastësisht në vitin 2000!
- Lëvizja BESA: Kjo është platforma e të ardhmes 'RIDEFINIMI' (VIDEO)
- Komandant Shqiponja: Do të sakrifikohem për të mbrojtur vullnetin e kumanovarëve
- "Canovski më luti t’i kryej punë, dëshiron ta presë i qetë Ramazanin"
- 'Fiks Fare' tallet me nënkryetarin 24-karatësh të BDI-së! (VIDEO)
- 'O sa mirë' tallet me Ali Ahmetin! (VIDEO)
- Ziadin Sela kryetar i PDSH-së
- Shikojeni drejtpërsëdrejti në Almakos pres-konferencën e Zoran Zaev (VIDEO)
- Filloi të plas bomba e 12 nga Zaevi - LIVE
- DRAMË E VËRTETË NË SHKUP: I prishet makina, më pas mezi i shpëton plumbave
- Sheqerinska ia bën 8 me 2 Musa Xhaferit: BDI e ka më lehtë të aktron as peshk, as grua! (VIDEO)
- Spitali Medicine ia shpëton jetën publicistit Kim Mehmeti
- Radmila Sheqerinska: Përgjimet janë autentike. Flet edhe për rastin 'Monstra'(VIDEO)
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn